Vuk Jeremiq

Vuk Jeremiq (Serbisht: Вук Јеремић, lindi më 3 korrik 1975) është një diplomat serb i cili shërbeu si Ministër i Punëve të Jashtme të Serbisë midis viteve 2007 dhe 2012 dhe President i sesionit të 67-të të Asamblesë së Përgjithshme të Kombeve të Bashkuara midis shtatorit 2012 dhe shtatorit 2013.

Në fillim të viteve 1990, Jeremiq dhe prindërit e tij u detyruan të largoheshin nga Jugosllavia pasi ranë me qeverinë komuniste të vendit. Jeremiq u diplomua në Kembrixh dhe Harvard, përkatësisht në vitet 1998 dhe 2003, dhe ishte aktiv në disa lëvizje studentore pro-demokracisë gjatë viteve 1990. Në fillim të viteve 2000, ai u bashkua me atë që New York Times e konsideroi "qeverinë më të prirur drejt perëndimit" të Serbisë si këshilltar i Presidentit Boris Tadiq. Në maj 2007, Jeremiq u emërua Ministër i Punëve të Jashtme. Gjatë mandatit të tij, ai kryesoi kundërshtimin e zjarrtë të Serbisë ndaj shkëputjes së njëanshme të Kosovës, autoritetet serbe arrestuan një numër të dyshuarish për krime lufte dhe i ekstraduan ata në Gjykatën Ndërkombëtare Penale për ish Jugosllavinë në Hagë, dhe kishte një përmirësim të dukshëm në marrëdhëniet midis Serbisë dhe Perëndimit. Në vitin 2009, Bashkimi Evropian hoqi të gjitha kufizimet e vizave për shtetasit e Serbisë dhe më 2012, e shpalli vendin një kandidat për anëtarësim.

Jeremiq ishte një kandidat në garën për të pasuar Ban Ki-Moon si Sekretar i Përgjithshëm i Kombeve të Bashkuara në vitin 2016, duke përfunduar i dyti në përgjithësi, pas fituesit eventual António Guterres. Ai garoi në zgjedhjet presidenciale më 2017 si një kandidat i pavarur, por nuk arriti të fitoj. Në tetor 2017, ai themeloi Partinë e Popullit të qendrës së djathtë.

Kategoria:Lindje 1975
Kategoria:Njerëz që jetojnë
Kategoria:Politikanë të Partisë Demokratike (Serbi)
Kategoria:Kandidatët për President të Serbisë
Kategoria:Ministra të Jashtëm të Serbisë
Kategoria:Politikanë të Partisë së Popullit (Serbi, 2017)